Diari Oficial de la Generalitat Valenciana


Sumari del DOGV 370, del 30-04-1986 (1986/806128)

ORDRE de 28 de febrer de 1986, de la Conselleria d'Obres Públiques, Urbanisme i Transports, per la qual s'estableix la Junta de Compres.
----------------------------------------------------------------------------------------------------------------------------------------

### Dades del document

Número de DOGV
:   370

Data del DOGV
:   30-04-1986

Secció del DOGV
:   ALTRES DISPOSICIONS

Número del document
:   1986/806128


Data del document
:   28-02-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 28 de febrer de 1986, de la Conselleria d'Obres Públiques, Urbanisme i Transports, per la qual s'estableix la Junta de Compres.  
La Llei de Contractes de l'Estat i el seu Reglament, vigents per a la Comunitat Valenciana, en virtut d'allò disposat en l'article 27 de l'Estatut d'Autonomia, contemplen la figura de la Junta de Compres, com a òrgan encarregat de sistematitzar les adquisicions de cada Departament, coordinant la matèria per a l'obtenció de resultats econòmics positius.   
La Conselleria d'Obres Públiques, Urbanisme i Transports, en desenvolupament de la seua estructura i per al millor compliment de les seues finalitats, entén arribat el moment d'establir una Junta de Compres, que garantesca el compliment de la normativa vigent en matèria d'adquisicions que realitze la mateixa Conselleria. En conseqüència, i de conformitat amb les facultats que em conferix l'article 35 apartat e) de la Llei de la Generalitat Valenciana 5/1985 de 30 de desembre, de Govern Valencià,   
ORDENE:   
Article primer  
Es crea la Junta de Compres de la Conselleria d'Obres Públiques, Urbanisme i Transports, adscrita a la Secretaria General Administrativa, amb la representació en la dita Junta de les Unitats Administratives de cada Direcció General.   
Article segon  
La competència de la Junta de Compres abastarà:   
1. Els Contractes de Subministrament que es refereixen a béns consumibles o de fàcil deteriorament per l'ús, tant com si s'adquireixen mitjançant factura, contractació directa o concurs.   
2. Els Contractes de Subministrament que tinguen com a objecte béns inventariables, qualssevulla que fóra la forma d'adjudicació.   
3. Els Contractes d'Assistència Tècnica, l'objecte dels quals no estiga directament relacionat amb l'execució d'obres com la publicació de futllets, impressió de llibres, contractes de manteniment, o altres de naturalesa semblant .   
4. Els Contractes per a la realització de treballs específics i concrets, no habituals l'objecte dels quals no estiga directament relacionat amb l'execució d'obres.   
5. Les adquisicions de béns mobles que no tinguen la qualificació legal de subministraments.   
Article tercer  
La Junta de Compres estarà constituïda per un President, i un Vocal per cada Direcció General, que seran nomenats pel Conseller, a proposta del Secretari General i dels Directors Generals respectivament.   
Sota la dependència de la Junta de Compres es crea l'Organ de Gestió d'aquesta, que estarà encarregat de la tramitació dels expedients que en siguen competència.   
Article quart  
La Junta de Compres, ostentarà les facultats següents:   
1. La programació i el estudi de les necessitats d'aquesta Conselleria, en ordre a les compres, els subministraments, i els contractes d'assistència tècnica i de treballs específics i concrets, no habituals de la seua competència.   
2. Actuar com a Mesa de Contractació, de la qual també formarà part un Lletrat del Servei Jurídic d'aquesta Conselleria i l'Interventor-Delegat; elevant les propostes d'adjudicació dels contractes, per a l'aprovació, al Conseller.   
Article cinqué  
Les Direccions Generals i la Secretaria General hauran de enviar a la Junta de Compres, en el mes de setembre de cada any, la relació de les necessitats per a l'exercici següent, de les adquisicions de material que siguen de competència de la Junta de Compres, d'acord amb les assignacions que tinguen assenyalades en els Pressupostos. Excepcionalment, es podrà formular sol·licitud de material fora del termini indicat, per necessitat ineludible, reforma dels Serveis o a conseqüència de circumstàncies que no s'hagen pogut preveure.   
Article sisé  
La Junta de Compres es regirà per les normes establertes en aquesta Ordre i, en el seu defecte, per allò establert en els articles 248 a 252 i concordants del Reglament General de Contractació de l'Estat i en el Decret 3188/1968 de 26 de desembre.   
DISPOSICIO ADDICIONAL  
En virtut del que disposa l'article 68 de la Llei 5/83, de 30 de desembre, de Govern Valencià, es deleguen en el Secretari General d'aquesta Conselleria les facultats següents:   
1. La proposta d'incoació dels expedients de contractació de subministrament.   
2. La declaració d'urgència en la tramitació dels expedients de contractació, competència de la Junta de Compres.   
3. La formalització dels contractes relacionats en l'article 2n. d'aquesta Ordre.   
Queden expressament excloses d'aquesta delegació, la facultat d'aprovar la despesa corresponent, i el Plec de Clàusules Administratives, l'adjudicació del contracte i altres facultats atribuïdes per la Llei de Contractes de l'Estat i el seu Reglament, a l'òrgan de Contractació.   
DISPOSICIO FINAL  
Aquesta Ordre entrarà en vigor el dia següent de la publicació en el Diari Oficial de la Generalitat Valenciana   
València, 28 de febrer de 1986.   
El Conseller d'Obres Públiques, Urbanisme i Transports,  
RAFAEL BLASCO I CASTANY